বঙ্গবন্ধু সেতু পূর্ব থানা অফিসার ইনচার্জ মোশাররফ হোসেন জানান, গত বৃহস্পতিবার রাত ১২টার দিকে টাঙ্গাইল থেকে একটি লোকাল বাস যাত্রী নিয়ে বঙ্গবন্ধু সেতু পূর্ব পাথাইলকান্দি বাসস্ট্যান্ডে আসে। বাসের চালক আলম খন্দকার টাঙ্গাইল বাসস্ট্যান্ডে ঘুরতে থাকা ওই প্রতিবন্ধী নারীকে গাড়িতে তুলে নিতে বলে। হেলপার নাজমুল তাঁকে গাড়িতে তুলে পেছনের আসনে বসিয়ে রাখে। গাড়ির সব যাত্রী নেমে গেলে বাসের চালক আলম খন্দকার ওই নারীকে ধর্ষণ করে। এ সময় হেলপার নাজমুল গেট আটকে পাহারায় থাকে। এ সময় মহিলার চিৎকারে পাথাইলকান্দি বাজারের পাহারাদার গাড়ির কাছে গিয়ে ঘটনা দেখতে পান। তিনি টহলরত পুলিশকে জানান। টহল পুলিশ দ্রুত সেখানে গিয়ে বাসের হেলপার নাজমুলকে আটক করে। কিন্তু ধর্ষক আলম জানালা দিয়ে পালিয়ে যায়। পরে ওই নারীকে উদ্ধার করে পুলিশ হেফাজতে নেওয়া হয়। তিনি অস্পষ্টভাবে তাঁর নাম এবং কুষ্টিয়া ও মিরপুর বলতে পারেন।